ai4bharat/Pralekha huggingface dataset:
फाइनेंस कमीशन
15वें वित्त आयोग ने राजस्थान के शहरी स्थानीय निकायों के प्रतिनिधियों के साथ बैठक की
15वें वित्त आयोग के चेयरमैन श्री एन.के. सिंह की अध्यक्षता में आयोग के सदस्यों और वरिष्ठ अधिकारियों ने आज राजस्थान के शहरी स्थानीय निकायों  के प्रतिनिधियों के साथ बैठक की।
आयोग को जानकारी दी गई :
- संविधान की 12वीं अनुसूची में वर्णित 18 कार्यों में से 16 का कार्यभार यूएलबी को हस्तांतरित हो चुका है। जल आपूर्ति कार्य आंशिक रूप से हस्तांतरित किया गया है और शहरी योजना का कार्य यूएलबी को हस्तांतरित किया जाना शेष है।
- राजस्थान में कुल 190 यूएलबी है। इनमें से 149 नगरपालिका परिषद, 34 नगरपालिका और 07 नगर निगम है।
14वें वित्त आयोग ने 2015-20 के लिए राजस्थान को मूल अनुदान के रूप में 3611  करोड़ रुपये तथा प्रदर्शन अनुदान के रूप में 903 करोड़ रुपये  हस्तांतरित करने की अनुशंसा की थी।
राजस्थान के पीआरएजी के अनुसार यूएलबी के लेखांकन के संबंधित निम्न मुद्दों हैं -
- शहरी स्थानीय निकायों की उत्तरदायित्व व्यवस्था और वित्तीय रिपोर्ट देने का कार्य कमजोर रहा है। 2017-18 के दौरान केवल 68 प्रतिशत यूएलबी खातों को प्रमाणित किया गया है।
- यूएलबी के पैसों को जमा करने और कई बैंक खातें होने की समस्या है। इससे पारदर्शिता और उत्तरदायित्व में कमी आती है। नगरपालिका निधियों में मार्च, 2018 तक 1652 करोड़ रुपये की धनराशि का कोई उपयोग नहीं हो पाया था।
- 01 अप्रैल, 2010 से यूएलबी को एक्यूरल बैंक अकाउंट सिस्टम में खाता चालू रखने का सुझाव दिया गया था। इसके लिए राष्ट्रीय नगरपालिका खाता नियमावली  की शुरुआत की गई थी। लेकिन इस प्रणाली में केवल 60 यूएलबी ही अपने खाते चला रहे हैं।
बीकानेर, जयपुर, गंगापुर, सुजानगढ़, निवाई, संभर, प्रतापगढ़, केशब्राईपतन, शाहपुरा और सीकर के नगरपालिका व नगरपालिका परिषदों के प्रतिनिधियों वित्त आयोग के साथ चर्चा के दौरान उपस्थित थे।
आयोग ने यूएलबी के सुझावों पर विचार किया और कहा कि इस संबंध में आयोग केन्द्र सरकार को अनुशंसा प्रदान करेगा।
शिक्षा मंत्रालय
शिक्षा राज्य मंत्री डॉ. सुभाष सरकार कल अटल रैंकिंग ऑफ इंस्टीट्यूशन्स ऑन इनोवेशन अचीवमेंट्स , 2021 जारी करेंगे
शिक्षा राज्य मंत्री डॉ. सुभाष सरकार कल  अटल रैंकिंग ऑफ इंस्टीट्यूशन्स ऑन इनोवेशन अचीवमेंट्स , 2021 की घोषणा करेंगे।
एआरआईआईए, शिक्षा मंत्रालय और अखिल भारतीय तकनीकी शिक्षा परिषद  की एक बहुत अनूठी संयुक्त पहल है, जो छात्रों और शिक्षकों के मध्य नवाचार, स्टार्टअप और उद्यमिता विकास से संबंधित संकेतकों के बार में देश के उच्च शिक्षण संस्थानों को व्यवस्थित ढंग से रैंकिंग प्रदान करती है। एआरआईआईए पेटेंट दाखिल करने और स्वीकृत करने, पंजीकृत छात्रों और फैकल्टी स्टार्टअप्स की संख्या, इनक्यूबेटेड स्टार्टअप्स द्वारा धन जुटाने, नवाचार और उद्यमिता आदि को बढ़ावा देने के लिए संस्थानों द्वारा सृजित विशेष बुनियादी ढांचे आदि जैसे मापदंडों के बारे में संस्थानों का महत्वपूर्ण रूप से मूल्यांकन करती है।
एआईसीटीई के अध्यक्ष प्रो. अनिल सहस्रबुद्धे ने कहा कि भारत वैश्विक नवाचार सूचकांक  में लगातार सुधार कर रहा है और अब 2021 में यह 46वें पायदान पर पहुंच गया है, जबकि वर्ष 2015 में यह 81वें स्थान पर था। हम विश्व के तीसरे सबसे बड़े स्टार्ट अप हब के रूप में भी उभरे हैं लेकिन अभी भी इसमें सुधार की काफी संभावना है। उन्होंने यह भी कहा कि एआईसीटीई का यह दृढ़ विश्वास है कि यदि हम जीवंत नवाचार और उद्यमशीलता इकोसिस्टम का सृजन कर सकें तो हमारे तकनीकी संस्थान अगली पीढ़ी के प्रौद्योगिकी संचालित स्टार्ट-अप के स्रोत बन जाएंगे। एआरआईआईए रैंकिंग उस दिशा में एक बड़ा प्रयास है।
शिक्षा मंत्रालय के मुख्य नवाचार अधिकारी डॉ. अभय जेरे ने कहा कि एआरआईआईए का पहला संस्करण 2018 में लॉन्च किया गया था जिसने हमारे उच्च शिक्षण संस्थानों  में नवाचारी इकोसिस्टम को विकसित करने में बहुत प्रोत्साहन दिया है। उन्होंने यह भी कहा कि एआरआईआईए-2021 में पहले संस्करणों के मुकाबले में अप्रत्याशित भागीदारी देखी गई है। इस वर्ष इसमें 1438 संस्थानों  ने भाग लिया, जबकि पिछले साल एआरआईआईए के दूसरे संस्करण के दौरान केवल 674 एचईआई ने भाग लिया था।
एआरआईआईए-2021 रैंकों की घोषणा 9 अलग-अलग श्रेणियों में की जाएगी, जिसमें केंद्र द्वारा वित्त पोषित तकनीकी संस्थान , राज्य विश्वविद्यालय, राज्य स्टैंडअलोन तकनीकी कॉलेज, निजी विश्वविद्यालय, निजी स्टैंडअलोन तकनीकी कॉलेज, गैर-तकनीकी सरकारी और निजी विश्वविद्यालय और संस्थान शामिल हैं।
प्रधानमंत्री कार्यालय
प्रधानमंत्री ने जम्मू एवं कश्मीर की सुंदरता और आतिथ्य के बारे में एक नागरिक की प्रतिक्रिया साझा की
प्रधानमंत्री श्री नरेन्द्र मोदी ने बैसरन, अरु, कोकरनाग, अछबल, गुलमर्ग, श्रीनगर और डल झील की सुंदरता पर प्रकाश डालते हुए जम्मू एवं कश्मीर की सुंदरता और आतिथ्य के बारे में एक नागरिक की प्रतिक्रिया साझा की है।
एक नागरिक, श्री रंजीत कुमार, के एक ट्वीट को उद्धृत करते हुए, प्रधानमंत्री ने 2019 में श्रीनगर की अपनी यात्रा की एक तस्वीर भी ट्वीट की।
नागरिक के ट्वीट का जवाब देते हुए प्रधानमंत्री ने ट्वीट किया;
“बहुत बढ़िया। मैं भी 2019 में श्रीनगर की अपनी यात्रा की एक तस्वीर साझा करने से खुद को रोक नहीं पा रहा हूं।”
मत्स्यपालन, पशुपालन और डेयरी मंत्रालय
राष्ट्रीय गोपाल रत्न पुरस्कार-2022
राष्ट्रीय पुरस्कार पोर्टल के माध्यम से ऑनलाइन आवेदन आमंत्रित किये गए
आवेदन जमा करने की अंतिम तिथि 15.09.2022
मत्स्य पालन, पशुपालन और डेयरी मंत्रालय के तहत पशुपालन एवं डेयरी विभाग ने वर्ष 2022 के राष्ट्रीय गोपाल रत्न पुरस्कारों के लिए राष्ट्रीय पुरस्कार पोर्टल अर्थात https://awards.gov.in के माध्यम से 01.08.2022 से ऑनलाइन आवेदन आमंत्रित किये हैं। आवेदन जमा करने की अंतिम तिथि 15.09.2022 है। ये पुरस्कार राष्ट्रीय दुग्ध दिवस  के अवसर पर प्रदान किए जायेंगे। पात्रता आदि के संबंध में अधिक जानकारी प्राप्त करने हेतु और ऑनलाइन आवेदन जमा करने के लिए वेबसाइट https://awards.gov.in को देखा जा सकता है। मवेशियों तथा भैंसों की पंजीकृत नस्लों के नाम संलग्नक में दिए गए हैं।
पशुपालन एवं डेयरी विभाग किसानों को स्थायी आजीविका प्रदान करने के लिए पशुपालन और डेयरी क्षेत्र के प्रभावी विकास के उद्देश्य से हर संभव प्रयास कर रहा है। भारत की स्वदेशी गोजातीय नस्लें काफी पुष्ट हैं और ये देश की अर्थव्यवस्था में महत्वपूर्ण भूमिका निभाने की आनुवंशिक क्षमता रखती हैं। देश में पहली बार "राष्ट्रीय गोकुल मिशन " दिसंबर 2014 में शुरू किया गया था, जिसका उद्देश्य स्वदेशी गोजातीय नस्लों को वैज्ञानिक तरीके से संरक्षित तथा विकसित करना था।
पशुपालन एवं डेयरी विभाग ने राष्ट्रीय गोकुल मिशन के तहत, दुग्ध उत्पादक किसानों और इस क्षेत्र में काम करने वाले व्यक्तियों तथा दुग्ध उत्पादकों को बाजार तक सुलभ पहुंच प्रदान करने वाली डेयरी सहकारी समितियों को प्रोत्साहित करने के उद्देश्य से निम्नलिखित श्रेणियों में साल 2022 के दौरान भी राष्ट्रीय गोपाल रत्न पुरस्कार प्रदान करना जारी रखा है:
- देशी गाय/भैंस की नस्लों को पालने-पोसने वाले सर्वश्रेष्ठ डेयरी किसान 
- सर्वश्रेष्ठ कृत्रिम गर्भाधान तकनीशियन 
- सर्वश्रेष्ठ डेयरी सहकारी समिति/दुग्ध उत्पादक कंपनी/डेयरी किसान उत्पादक संगठन
राष्ट्रीय गोपाल रत्न पुरस्कार में प्रत्येक श्रेणी में योग्यता का प्रमाण पत्र, एक स्मृति चिन्ह और राशि निम्नानुसार है:
रु. 5,00,000/- - पहली रैंक
रु. 3,00,000/-  - दूसरी रैंक
और,
रु. 2,00,000/-  - तीसरी रैंक
प्रधानमंत्री कार्यालय
प्रधानमंत्री ने ह्यूस्टन में सिख समुदाय के सदस्यों के साथ परस्पर बातचीत की
प्रधानमंत्री श्री नरेंद्र मोदी ने आज टेक्सास के ह्यूस्टन में सिख समुदाय के सदस्यों के साथ परस्पर बातचीत की। सिख समुदाय के सदस्यों ने प्रधानमंत्री का गर्मजोशी के साथ स्वागत किया।
बातचीत के दौरान, समुदाय के सदस्यों ने देश और सिख समुदाय के समग्र विकास के लिए भारत सरकार द्वारा किए गए पथ प्रवर्तक निर्णयों के लिए प्रधानमंत्री को धन्यवाद दिया।
प्रधानमंत्री ने ट्वीट किया “ह्यूस्टन में सिख समुदाय के साथ मेरी उत्कृष्ट बातचीत हुई। भारत के विकास के प्रति उनके उत्साह को देखकर मुझे प्रसन्नता हुई!”
युवा कार्यक्रम एवं खेल मंत्रालय
नीरज चोपड़ा ने अहमदाबाद के संस्कारधाम में 75 स्कूलों के छात्रों को मंत्रमुग्ध कर दिया
मुख्य बिंदु :
- नीरज चोपड़ा ने छात्रों को संतुलित आहार , फिटनेस और खेल के महत्व के बारे में टिप्स दिए
- इस पहल का आयोजन युवा कार्यक्रम एवं खेल मंत्रालय और शिक्षा मंत्रालय द्वारा संयुक्त रूप से किया जा रहा है
ओलम्पिक खेलों में भाला-फेंक प्रतिस्पर्धा के चैम्पियन नीरज चोपड़ा ने एक महत्त्वाकांक्षी मिलाप-कार्यक्रम का शुभारंभ किया। यह मिलाप-कार्यक्रम भारत के दिग्गज एथलीटों को स्कूली बच्चों के साथ जोड़ेगा। नीरज चोपड़ा ने इसकी शुरूआत अहमदाबाद के संस्कारधाम में 75 से अधिक स्कूलों के बच्चों के साथ बातचीत करके की।
नीरज चोपड़ा ने छात्रों के साथ कई खेल खेले और उन्हें भाला फेंकने के गुर बताये। उन्होंने छात्रों को संतुलित आहार, फिटनेस और खेलों के महत्त्व के बारे में बताया। छात्रों के जिज्ञासापूर्ण सवालों का सहजता से जवाब देकर उन्होंने छात्रों को मंत्रमुग्ध कर दिया। कहानी सुनाने की उनकी बेजोड़ शैली ने उत्सुक श्रोताओं पर जैसे जादू कर दिया हो।
जब उनसे उनके पसंदीदा खाने के बारे में पूछा गया, तो उन्होंने बताया कि उन्हें कम मसाले वाली शाकाहारी बिरयानी पकाना अच्छा लगता है और साथ में दही हो, तो मजा आ जाता है। उनका जवाब सुनकर सब तालियां बजाने लगे। नीरज चोपड़ा ने कहा, “यह स्वास्थ्यवर्धक और पौष्टिक आहार है। इसमें सब्जियों और कार्बोहाइड्रेट के सही मिश्रण के कारण भरपूर खनिज होते हैं।” उन्होंने कहा, “इसके अलावा लंबे अभ्यास और मेहनत के बाद थकान से मन हटाने में खाना पकाने से मदद मिलती है।”
यह मिलाप-कार्यक्रम माननीय प्रधानमंत्री श्री नरेन्द्र मोदी का मौलिक विचार है, जिसकी परिकल्पना है कि सभी ओल्पियन और पैरालिम्पियन दो वर्षों के दौरान 75 स्कूलों के छात्रों से बात करें, ताकि देश के युवाओं को संतुलित आहार तथा फिटनेस गतिविधियों के लिये प्रेरित किया जा सके। इस पहल की शुरूआत शिक्षा मंत्रालय और युवा कार्यक्रम एवं खेल मंत्रालय संयुक्त रूप से कर रहे हैं।
नीरज चोपड़ा ने बताया, “जब माननीय प्रधानमंत्री ने ओलम्पिक्स के बाद हम सबको आमंत्रित किया था, तब उन्होंने नये, स्वस्थ और पहले से फिट भारत के बारे में अपने दृष्टिकोण को साझा किया था। मुझे खुशी है कि स्कूलों का दौरा करके मैं इस विशेष पहल की शुरूआत कर रहा हूं तथा अपने तरीके से अपनी कुछ जानकारी साझा कर रहा हूं, जिससे छात्रों की सहायता हो सके और देश को खेलों में आगे ले जाने के बारे में प्रधानमंत्री का सपना पूरा हो सके।”
उन्होंने सही चीजें खाने और फिटनेस के लिये सही व्यायाम के गुर साझा किये। साथ ही जीवन की कुछ महत्त्वपूर्ण सीखें भी दीं। नीरज चोपड़ा ने फिट इंडिया क्विज के बारे में बताया, जो सबसे बड़ा खेल और फिटनेस क्विज है। उन्होंने कहा, “मुझे कुछ छात्रों के जवाब सुनकर हैरत हुई और मैं उनकी जानकारी की कद्र करता हूं। सही अनुशासन और समर्पण के बल पर वे बड़ी ऊंचाईयों तक पहुंच सकते हैं।”
इसके पूर्व, संस्कारधाम एजूकेशनल सोसायटी ने नीरज चोपड़ा का स्वागत किया। उन्होंने सोसायटी द्वारा किये जाने वाले कामों की सराहना की और भविष्य के लिये तैयार करने के लिये छात्रों को शक्ति सम्पन्न बनाने में संस्था की प्रतिबद्धता तथा समर्पण की भावना की प्रशंसा की।
अगले दो महीनों में तरुणदीप राय , सार्थक भांभरी , सुशीला देवी , केसी गणपति और वरुण ठक्कर  देश के अन्य भागों में स्थित स्कूलों का दौरा करेंगे। पैरालिम्पियनों में अवनि लेखरा , भाविना पटेल  और देवेन्द्र झाझरिया  इस पहल को और आगे ले जायेंगे।
महिला एवं बाल विकास मंत्रालय
केंद्रीय मंत्री श्रीमती स्मृति जुबिन ईरानी ने बजट घोषणा पर प्रतिक्रिया देते हुए कहा कि बजट में निवेश के लिए मल्टी-मोडल इन्फ्रा और निवेश के नए अवसरों पर जोर, भारत को उभरती वैश्विक अर्थव्यवस्था के केंद्र में रखेगा
"मिशन पोषण 2.0 और सक्षम आंगनवाड़ी, मिशन शक्ति और मिशन वात्सल्य देश की महिलाओं और बच्चों के कल्याण और सुरक्षा में एक परिवर्तनकारी बदलाव की शुरुआत करेंगे"
"मिशन पोषण 2.0 पोषण सेवा वितरण को पारदर्शी बनाने के साथ लास्ट माइल रीयल-टाइम ट्रैकिंग की सुविधा प्रदान करेगा और पोषण मानदंडों को मजबूत करेगा जिससे कुपोषण मुक्त भारत के संकल्प को मजबूत किया जा सकेगा"
"मिशन शक्ति अपने दो घटक-'संबल' और 'समर्थ' के साथ महिलाओं के समग्र कल्याण और विकास को सुनिश्चित करेगी"
"हर बच्चे के लिए एक स्वस्थ और खुशहाल बचपन सुनिश्चित करने के लिए, मिशन वात्सल्य के माध्यम से भारत सरकार सेवा वितरण संरचनाओं, संस्थागत देखभाल और समुदाय-आधारित देखभाल को प्रोत्साहित करके एक संवेदनशील, सहायक और सिंक्रनाइज़ पारिस्थितिकी तंत्र को बढ़ावा देने का प्रयास करती है"
केंद्रीय महिला एवं बाल विकास मंत्री श्रीमती स्मृति जुबिन ईरानी ने बजट घोषणा पर प्रतिक्रिया देते हुए कहा कि वित्त मंत्री द्वारा आज संसद में पेश किए गए केंद्रीय बजट 2022-23 में निवेश के लिए मल्टी-मोडल इंफ्रा और निवेश के नए अवसरों पर जोर देना, भारत को उभरती वैश्विक अर्थव्यवस्था केंद्र में रखेगा। श्रीमती ईरानी ने भारत के अमृत काल का खाका पेश करने वाले भविष्य के आत्मनिर्भर भारत का बजट के लिए प्रधान मंत्री श्री नरेन्द्र मोदी और वित्त मंत्री श्रीमती निर्मला सीतारमण को बधाई दी।
मंत्री ने कई ट्वीट्स कर कहा कि बजट में उल्लेखित मिशन पोषण 2.0 और सक्षम आंगनवाड़ी, मिशन शक्ति और मिशन वात्सल्य देश की महिलाओं और बच्चों के कल्याण और सुरक्षा में एक परिवर्तनकारी बदलाव की शुरुआत करेंगे।
मंत्री ने कहा कि सक्षम आंगनवाड़ी का उद्देश्य आंगनवाड़ी के बुनियादी ढांचे को उन्नत करना है। मिशन पोषण 2.0 पोषण सेवा वितरण को पारदर्शी बनाने के साथ लास्ट माइल रीयल टाइम ट्रैकिंग की सुविधा प्रदान करेगा। साथ ही पोषण संबंधी मानदंडों को मजबूत करेगा जिससे कुपोषण मुक्त भारत के संकल्प को मजबूत किया जा सकेगा।
मंत्री ने बताया कि बजट में घोषित 'संबल' और 'समर्थ' मिशन शक्ति के दो घटक हैं। जहां 'संबल' का उद्देश्य महिलाओं की सुरक्षा और सुरक्षा को मजबूत करना है, वहीं 'समर्थ' महिलाओं के सशक्तिकरण के लिए समर्पित है। मंत्री ने जोर देकर कहा कि यह मिशन महिलाओं के समग्र कल्याण और विकास को सुनिश्चित करेगा।
मंत्री ने कहा, हर बच्चे के लिए एक स्वस्थ और खुशहाल बचपन सुनिश्चित करने के लिए, मिशन वात्सल्य के माध्यम से भारत सरकार सेवा वितरण संरचनाओं, संस्थागत देखभाल और समुदाय-आधारित देखभाल को प्रोत्साहित करके एक संवेदनशील, सहायक और सिंक्रनाइज़ पारिस्थितिकी तंत्र को बढ़ावा देने का प्रयास करती है।
श्रीमती ईरानी ने कहा कि 60 वर्ष की आयु प्राप्त करने वाले माता-पिता/अभिभावकों के जीवनकाल के दौरान दिव्यांग आश्रितों को वार्षिकी और एकमुश्त राशि के भुगतान की अनुमति देने का प्रावधान दिव्यांगों को आपात स्थिति में वित्तीय सहायता प्रदान करेगा।
राष्ट्रपति सचिवालय
वियतनाम के संसदीय प्रतिनिधिमंडल ने राष्ट्रपति से मुलाकात की
सोशलिस्ट रिपब्लिकन ऑफ वियतनाम के नेशनल असेंबली के चेयरमैन श्री वॉन्ग दिन्ह हुइ के नेतृत्व वाले वियतनाम के एक संसदीय प्रतिनिधिमंडल ने आज  को राष्ट्रपति भवन में राष्ट्रपति श्री राम नाथ कोविंद से मुलाकात की।
भारत में प्रतिनिधिमंडल का स्वागत करते हुए, राष्ट्रपति ने कहा कि भारत और वियतनाम के बीच वर्तमान दौर में नेतृत्व के स्तर पर बेहतरीन संबंध हैं। हमारे लोग महात्मा गांधी और राष्ट्रपति हो ची मिन्ह के आदर्शों को मन में संजोकर रखते हैं। आज, हमारी द्विपक्षीय समग्र रणनीतिक भागीदारी में- राजनीतिक जुड़ाव से लेकर व्यापार और निवेश करार, ऊर्जा सहयोग, विकास भागीदारी, रक्षा व सुरक्षा सहयोग और दोनों देशों की जनता के बीच संबंध सहित तमाम क्षेत्र शामिल हैं।
वर्ष 2018 में अपनी वियतनाम की यात्रा को याद करते हुए राष्ट्रपति ने कहा कि वह खुद वियतनाम की समृद्ध सांस्कृतिक विरासत और हमारे मजबूत बौद्ध संपर्कों सहित दोनों देशों के बीच प्राचीन सभ्यतागत आदान प्रदान के साक्षी बने थे।
राष्ट्रपति ने कहा कि कोविड-19 से जुड़ी बाधाओं के बावजूद भारत और वियतनाम के बीच आर्थिक संबंध सही दिशा में बने हुए हैं। वह यह देखकर भी खुश हैं कि भारत और वियतनाम के बीच रक्षा भागीदारी लगातार बढ़ रही है। उन्होंने कहा कि दोनों देशों के बीच मजबूत रक्षा सहयोग से क्षेत्र में शांति, सुरक्षा और संपन्नता के लिए योगदान संभव होगा।
भारत और वियतनाम के बीच बहुपक्षीय मंच पर सहयोग पर बात करते हुए, राष्ट्रपति ने कहा कि संयुक्त राष्ट्र और अन्य मंचों पर हमारे समन्वित प्रयासों से विकासशील देशों को आवाज मिली है। उन्होंने कहा कि भारत और वियतनाम मुक्त, खुली, शांतिपूर्ण, संपन्न, समावेशी और अंतरराष्ट्रीय कानूनों के तहत भारत-प्रशांत क्षेत्र में नियम आधारित परिचालन के लिए आसियान के साथ काम कर रहे हैं।
प्रधानमंत्री कार्यालय
प्रधानमंत्री ने दिल्ली कैंट स्थित आर्मी हॉस्पिटल  के ईएनटी विभाग द्वारा पिछले 18 महीनों में 50 मरीजों के दोनों कानों में एक साथ ध्वनि यंत्र प्रत्यारोपण के कीर्तिमान की सराहना की
प्रधानमंत्री श्री नरेन्द्र मोदी ने दिल्ली कैंट स्थित आर्मी हॉस्पिटल  में कान, नाक और गला विभाग  द्वारा पिछले 18 महीनों में 50 मरीजों के दोनों कानों में एक साथ ध्वनि यंत्र प्रत्यारोपित करने के कीर्तिमान की सराहना की।
सोशल मीडिया मंच एक्स पर पत्र सूचना कार्यालय के एक पोस्ट का संदर्भ देते हुए प्रधानमंत्री ने कहा;
“कान में ध्वनि यंत्र प्रत्यारोपण  में एक महान बेंचमार्क स्थापित करने के लिए बधाई। इस तरह का समर्पण और विशेषज्ञता कई लोगों के लिए उज्ज्वल और स्वस्थ भविष्य सुनिश्चित करती है। यह उपलब्धि हमारे चिकित्सा पेशेवरों की प्रतिबद्धता के बारे में भी बहुत कुछ बताती है।’’
रेल मंत्रालय
रेलवे बोर्ड ने वीडियो कांफ्रेंस के जरिये जोनल रेलवे के जीएम,डीआरएम के साथ उच्च स्तरीय समीक्षा बैठक की
श्री सुरेश सी.अंगड़ी ने सुरक्षा, समय की पाबंदी, स्टेशनों और रेलगाडि़यों की स्वच्छता और रखरखाव तथा यात्रियों की सहूलियत में सुधार लाने की दिशा में कार्य करने के निर्देश दिए
श्री विनोद कुमार यादव ने महाप्रबंधकों को सुरक्षा से संबंधित परियोजनाओं की कड़ी निगरानी के लिए निर्देश दिए
रेल राज्य मंत्री श्री सुरेश सी.अंगड़ी, रेलवे बोर्ड के अध्यक्ष श्री विनोद कुमार यादव ने रेलवे बोर्ड के सदस्यों के साथ वीडियो कांफ्रेंस के जरिये अगस्त तक के कार्य निष्पादन के बारे में जोनल रेलवे/ उत्पादन इकाइयों के सभी महाप्रबंधकों  और मंडलीय रेलवे प्रबंधकों  के साथ समीक्षा बैठक की।
बैठक में सुरक्षा, समय की पाबंदी, माल का लदान, यात्री यातायात, अवसंरचना से संबंधित परियोजनाएं, इंजन और डिब्बों का निर्माण तथा वर्तमान में जारी भारतीय रेलवे की विकास संबंधी परियोजनाओं पर चर्चा की गई।
रेल राज्य मंत्री श्री सुरेश सी. अंगड़ी ने अगस्त, 2019 में जोन और मंडलों के उत्कृष्ट कार्य निष्पादन के लिए सराहना की और सुरक्षा, समय की पाबंदी, स्टेशनों और रेलगाडि़यों की स्वच्छता एवं रखरखाव तथा यात्रियों की सहूलियत में सुधार लाने की दिशा में कार्य करने के निर्देश दिए ताकि जनता की अपेक्षाओं को पूरा किया जा सके। श्री अंगड़ी ने इस बात पर जोर दिया कि भारतीय रेल के सभी अधिकारी एक टीम के रूप में कार्य करें ताकि भारतीय रेल और देश की प्रगति के लिए निर्धारित लक्ष्यों और उद्देश्यों को समयबद्ध रूप से पूरा किया जा सके।
चालू वर्ष में जोनल रेलवे के कार्य निष्पादन संबंधी विवरण की समीक्षा करते हुए रेलवे बोर्ड के अध्यक्ष श्री विनोद कुमार यादव ने महाप्रबंधकों से रेलगाडि़यों के परिचालन में सुरक्षा सुनिश्चित करने से संबंधित परियोजनाओं की बारीकी से निगरानी करने के निर्देश दिए। श्री यादव ने सुरक्षा से संबंधित कार्यों जैसे रोड ओवर ब्रिज / रोड अंडर ब्रिज , हैवी मैन्ड लेवल क्रॉसिंग्स की इंटरलॉकिंग, पुरानी मैकेनिकल सिग्नलिंग को इलेक्ट्रॉनिक सिग्नलिंग से बदलने के कार्य आदि को तेजी से पूरा किए जाने पर बल दिया। श्री यादव ने मैन्ड लेवल क्रॉसिंग्स  को हटाने के कार्य में हो रही अच्छी प्रगति के लिए क्षेत्रों को बधाई दी, जो सुरक्षा स्थिति में सुधार लाने की दिशा में प्रमुख पहल है। अप्रैल-अगस्त 2019 के बीच 534 एमएलसी को समाप्त किया गया जबकि पिछले साल इसी अवधि में 167 एमएलसी को समाप्त किया गया था। श्री यादव ने मेल/एक्सप्रेस रेल गाडि़यों में समय की पाबंदी में महत्वपूर्ण सुधार लाने के लिए अधिकारियों की सराहना की। मेल/एक्सप्रेस रेल गाडि़यों में समय की पाबंदी का स्तर पिछले साल के 67 प्रतिशत की तुलना में 74 प्रतिशत तक पहुंच चुका है। इसके अलावा प्रति ट्रेन नुकसान समय में भी काफी कमी आई है। श्री यादव ने 4,926 स्टेशनों पर फ्री वाई-फाई उपलब्ध कराने के लिए रेलटेल और मंडलों की भी सराहना की।
बैठक में जोन और मंडलों को महात्मा गांधी की 150वीं जयंती समारोह के संबंध में सभी तैयारियां पूरी करने के निर्देश दिए। इस दिशा में उठाए जा रहे विभिन्न कदमों में रेलवे परिसरों से एक बार इस्तेमाल होने वाले प्लास्टिक का उन्मूलन, बॉटल क्रशिंग मशीनों के प्रावधान, स्टेशनों, रेल गाडि़यों और रेल परिसरों की सफाई, पौध रोपण तथा 150 ट्रैक साइड नर्सरियों का विकास शामिल है।
विज्ञान एवं प्रौद्योगिकी मंत्रालय
सीएसआईआर-सीडीआरआई, लखनऊ के वैज्ञानिक डॉ. सतीश मिश्रा,
राष्ट्रीय आयुर्विज्ञान अकादमी  के "डॉ तुलसी दास चुघ अवार्ड-2020" से सम्मानित
यह अवार्ड उन्हें मलेरिया परजीवी के जीवन चक्र की जटिल प्रक्रियाको समझने के लिए किए गए उनके शोध हेतु दिया गया है
राष्ट्रीय आयुर्विज्ञान अकादमी  की ओरेशन एंड अवार्ड्स कमेटीनेडॉ सतीश मिश्रा, प्रिंसिपल साइंटिस्ट, डिवीजन ऑफ मॉलिक्यूलर पैरासिटोलॉजी एंड इम्यूनोलॉजी, सीएसआईआर-सीडीआरआई, लखनऊ को वर्ष 2020 के "डॉ तुलसी दास चुघ पुरस्कार"केलिएचुना है। यह अवार्ड उन्हें मलेरिया परजीवी के जीवन चक्र की जटिल प्रक्रियाको समझने के लिए किए गए उनके शोध हेतु दिया गया है। मलेरिया परजीवी का जीवन चक्र एक जटिल प्रक्रिया है जिसमें दो मेजबान  शामिल होते हैं एवं संक्रमण की प्रक्रिया तीन आक्रामक चरणों में पूरी होती है। स्तनधारियों और मच्छरों दोनों में सफलतापूर्वक संक्रमण हेतु विभिन्न चरणों की घटनाओं के समन्वित अनुक्रम  की आवश्यकता होती है। अपने शोध में उन्होने बताया कि"सीक्रेटेड प्रोटीनविथ थ्रोम्बोस्पोंडिन रिपीट्स ,प्लोडोडियम बर्घी नामक मलेरिया परजीवी द्वारा संक्रमण की एसेक्सुअल ब्लड स्टेज के लिए तोआवश्यक है, परंतु हेपेटोसाइट चरण के लिए आवश्यक नहीं है"। यह अध्ययन प्लाज्मोडियम बर्घी स्पोरोजोइट्स में एसपीएटीआर की उपयोगिता और संक्रमणकी रक्त अवस्था में इसके महत्व पर प्रकाश डालता है, हालांकि इस प्रक्रिया के दौरान इसकी सटीक भूमिका को जानने के लिए अभी विस्तृत जांच की आवश्यकता है।
अकादमी एवं पुरस्कार
राष्ट्रीय आयुर्विज्ञान अकादमी / नेशनल एकेडमी ऑफ मेडिकल साइंसेज  एक अनूठी संस्था है जो अकादमिक उत्कृष्टता का उपयोगचिकित्सा और सामाजिक सरोकारों को पूरा करने के लिए अपने संसाधन के रूप में करती है। इसे 21 अप्रैल, 1961 को सोसायटी पंजीकरण अधिनियम XXI 1860 के तहत 'इंडियन एकेडमी ऑफ मेडिकल साइंसेज' के रूप में पंजीकृत किया गया था। बाद में 16 नवंबर, 1976 कोभारत सरकार द्वारा स्थापित कार्य समूह की सिफारिशों पर अकादमी को राष्ट्रीय आयुर्विज्ञानअकादमी  नाम दिया गया। अकादमी द्वारा अनेक प्रतिष्ठित पुरस्कार स्थापित किए गए हैं जो प्रख्यात जैव-चिकित्सा वैज्ञानिकों को उनके उत्कृष्ट अनुसंधान योगदान को मान्यता प्रदान कर सम्मानित करते हैं। अकादमी राष्ट्रव्यापी सीएमई कार्यक्रमों, संगोष्ठी, कार्यशालाओं आदि को भी प्रोत्साहित करती है और वर्षों से चिकित्सा और संबद्ध विज्ञानों के क्षेत्र में भारतीय वैज्ञानिकों द्वारा की गई उत्कृष्ट उपलब्धियों को चिन्हित कर मान्यता प्रदान कर रही है। उपलब्धियों की समीक्षा के उपरांत,फैलो द्वारा मतदान के आधार पर चयनित व्यक्तियों को अकादमी की सदस्यता प्रदान की जाती है।
डॉ तुलसी दास चुघ पुरस्कारके रूप में एक स्क्रॉल, एक स्मारक पदक और नकद प्रोत्साहन प्रदान किया जाता है।डॉ मिश्रा को यह पुरस्कार अकादमी के वार्षिक सम्मेलन के समय दिया जाएगा। वार्षिक सम्मेलन के दौरान, एक सत्र आयोजित किया जाएगा जिसमें वह अपने शोध कार्य की मौखिक प्रस्तुति देंगे तत्पश्चात उस पर चर्चा की जाएगी।
डॉ मिश्रा को मिले अन्य पुरस्कार
डॉ सतीश मिश्रा को निम्न मुख्य सम्मान एवं पुरुस्कारों से भी सम्मानित किया जा चुका है:
• नेशनल एकेडमी ऑफ मेडिकल साइंसेज, भारत द्वारा वर्ष 2019 मेंनिर्वाचितसदस्य,
• नेशनल एकेडमी ऑफ साइंसेज, भारतद्वारा वर्ष 2018मेंनिर्वाचितसदस्य,
•भारतीयचिकित्साअनुसंधानपरिषद, भारत सरकार द्वारावर्ष 2018 मेंशकुंतलाअमीरचंदपुरस्कार
•जैवप्रौद्योगिकीविभाग,भारतसरकारकेद्वारा वर्ष 2013 में रामलिंगास्वामी
प्रधानमंत्री कार्यालय
प्रधानमंत्री ने निर्मल अरुणाचल प्रदेश की झलक को साझा किया
प्रधानमंत्री श्री नरेंद्र मोदी ने केंद्रीय मंत्री श्री अमित शाह द्वारा पोस्ट किये गए एक वीडियो पर अपनी प्रतिक्रिया व्यक्त करते भव्य अरुणाचल प्रदेश की सुंदरता को साझा किया है।
प्रधानमंत्री ने ट्वीट में लिखा है:
"निर्मल और खूबसूरत अरुणाचल प्रदेश!"
कार्मिक, लोक शिकायत एवं पेंशन मंत्रालय
मेघालय के मुख्यमंत्री श्री कोनराड संगमा ने केंद्रीय मंत्री डॉ. जितेन्द्र सिंह से मुलाकात की
बैठक में पूर्वोत्तर राज्यों के विभिन्न मुद्दों पर चर्चा हुई
मेघालय के मुख्यमंत्री श्री कोनराड संगमा ने आज केंद्रीय पूर्वोत्तर क्षेत्र विकास मंत्री डॉ. जितेन्द्र सिंह से मुलाकात की। बैठक के दौरान दोनों नेताओं ने मेघालय में आधारभूत ढांचे,सड़क और जनकल्याण से जुड़ी विभिन्न परियोजनाओं की प्रगति पर विचार किया।
डॉ. जितेन्द्र सिंह ने बैठक में प्रधानमंत्री श्री नरेन्द्र मोदी द्वारा पूर्वोत्तर राज्यों को उच्च प्राथमिकता देने और विकसित राज्यों के समकक्ष लाने की प्रतिबद्धता को दोहराया। उन्होंने मेघालय में शिलांग सहित कई पर्यटन स्थलों में पर्यटकों की संख्या बढ़ने पर संतोष व्यक्त किया।
श्री कोनराड संगमा ने पूर्वोत्तर विशेष आधारभूत ढांचा विकास योजना के अंतर्गत स्वीकृत योजनाओं का मुद्दा उठाया। उन्होंने इसके अंतर्गत चार परियोजनाओं के लिए वित्तीय सहायता शीघ्र जारी करने का अनुरोध किया। डॉ. जितेन्द्र सिंह ने सहायता का आश्वासन दिया और कहा कि इस संबंध में देरी पर तुरंत ध्यान दिया जाएगा। कोनराड संगमा ने मेघालय में नई परियोजनाओं के प्रस्ताव पर भी विचार-विमर्श किया। इसमें रोंगजेंग-मंगसंग-एडोग्रे सड़क परियोजना भी शामिल थी। डॉ. जितेन्द्र सिंह ने कहा कि परियोजना को मंजूरी दी गई है और पूर्वोत्तर परिषद ने स्पष्टीकरण देने को कहा है।
पूर्वोत्तर क्षेत्र विकास मंत्रालय ने बाघमारा में एकीकृत पुलिस कल्याण परिसर से जुड परियोजना को मंजूरी दी है। बैठक के दौरान इस पर भी विचार किया गया।
डॉ. जितेन्द्र सिंह ने कोनराड संगमा को कहा कि अगले दो सप्ताह में वे अरुणाचल प्रदेश और असम का दौरा करेंगे और इसके बाद मेघालय का दौरा भी करेंगे।